Назіранні паказваюць, што эксперыменты спрыяюць развіццю ў дзіцяці мыслення, увагі, уяўлення, памяці, успрымання, дробнай і буйной маторыкі, а таксама творчых здольнасцей, агульнай культуры і эрудыцыі, прагі да пазнання, фарміраванню актыўнай жыццёвай пазіцыі і высокай самаацэнкі, іншых навыкаў, неабходных для школьнага і штодзённага жыцця. Пры дапамозе даследаванняў нават самых маленькіх дзяцей можна навучыць такім складаным прыродазнаўчым навукам, як фізіка, хімія і біялогія. Прычым тлумачыць самыя простыя навуковыя паняцці цалкам магчыма на даступнай для малодшых школьнікаў мове.